România îşi schimbă ambasadorii după criterii confuze. Preşedintele Iohannis a rechemat în ţară 26 de diplomaţi.
Preşedintele Iohannis a rechemat în ţară 26 de ambasadori. Ambasadorii din SUA, Franţa, Germania nu au fost rechemaţi din post. Printre cei chemați se numără ambasadorul Mihalache de la Londra, cel de la Moscova şi de la Budapesta.
Ministerul de Externe ne asigură că e un proces firesc: diplomaţilor le-au expirat mandatele.Pe listă nu se află George Maior de la Washington, Luca Niculescu de la Paris, Emil Hurezeanu de la Berlin sau Luminița Odobescu, ambasadoarea României la UE, deşi au fost numiți cu cinci ani în urmă.MAE spune că lista nu va rămâne aşa: se va prelungi în zilele următoare. România nu a mai cunoscut o asemenea schimbare a gărzii diplomatice din 1996. Preşedintele de la acea vreme, Emil Constantinescu, a înlocuit toți ambasadorii din marile capitale.Ambasadorii se bucură de numeroase privilegii. Au imunitate diplomatică, salariul de aproximativ 13.000 de lei, primesc sporuri, se pot pensiona la cerere dacă au o vechime de 15 ani în MAE, pot benefica de pensie diplomatică în valoare de aproape 6.000 de lei şi lista beneficiilor poate continua.